Гьаргь IV (Қырҭтәыла)

Гьаргь IV Лаша – Қырҭтәыла аҳ (1213-1223) Багратраа рдинастиа аҟынтә. 

 Абиографиа 
Гьаргь, ма аҩны аҟны ишырҳәоз Лаша (уи ԥсышәала иаанагәаит "Илашоу") Аҳкәажәду Ҭамареи Дауҭ-Сослани рыҷкәын. Жәеиза ҩырак аҿы, Багавантәи ауахәама аҭӡамцқәа рҿы аерман бызшәала иану руак аинтерес ду аҵоуп. Аҩыраҿы иануп: «Алаш ихаан, Агәыҳалалҩы Анцәа игәыӷра сыманы, сара, амирспасалар Зеқьериа, Хлаҭынтә Баговантәи аиашьара ԥшьа ахь снеит, абри аешьара ԥшӡа збеит, схазынаҭра аартны, Хошнутаик адгьылқәа иаасхәеит, агәалашәара азы абри дгьылауахәама ҳамҭас иасҭеит ...”1207 ашықәс азы иани иареи еицнапхгарауа иалагеит. Аҳратә Қырҭтәыла арӷәӷәаразы аҳкәажәду имҩаԥылгоз аполитика иациҵеит. 1210-тәи ашықәсқәа рзы аԥсылман хьыԥшытә ҳәынҭқаррақәа ирҭычеит, насгьы Иерусалим иаҿагылаз аџьарсахьатә еибашьра аҽазыҟаҵара далагеит. Амонголцәа Қырҭтәыла ақәлара иахҟьаны, аџьарсахьатә еибашьра алахәхара алшара ыҟамызт. Амонголцәа 1221 шықәсазы ақырҭуа ар ықәырхит (Сагимитәи аибашьра). Аибашьраан аҳ ӷәӷәала дырхәит.

1223 шықәсазы Гьаргь дыԥсит, 31 шықәса дшырҭагылаз. Уи иашьҭахь анапхгара далагеит иаҳәшьа – аҳкәажәду Русудан.

Лаша зхы иақәиҭны ихәыцуаз аӡә иакәны дырдыруан, икәша-мыкәша иҟазгьы дрықәыӡбон. Аҳ анхаҩы ԥҳәысс дигеит, убри аҟынтә аиашахаҵаратә диннапхгаҩцәа иқәыӡбеит, насгьы аҳ мчыла дилыҵыртә иҟарҵеит. Иара ишьҭахь дизаанхеит аԥа – аҳ Дауҭ VII Улу.

Азхьарԥшқәа

Акатегориа:Қырҭтәылатәи аҳцәа
Акатегориа:Багратиони
Акатегориа:1191 шықәсазы ииз
Акатегориа:1223 шықәсазы иԥсыз